तहसील के मवेशी अस्पताल को फार्मेसिस्ट अशोक कुमार वर्मा के सहारे छोड़ दिया गया है। कुछ दिनों के लिए फतेहगंज और बदौसा चिकित्सालय के पशु चिकित्सक की संबद्धता दिखाकर महज खानापूर्ति की गई है। बुंदेलखंड पैकेज से निर्माणाधीन प्रयोगशाला कक्ष सात माह गुजर जाने के बाद अधूरी है। मीटिंग कक्ष भी पैकेज से बनाया जा रहा है। समाजसेवी माता प्रसाद मिश्र, किसान राजा मिश्रा (माधव ताला), राजा (डांड़ी) आदि ने बताया कि फतेहगंज में तैनात फार्मेसिस्ट को ग्रामीणों ने बुंदेलखंड पैकेज से मिला पशु अस्पताल का सामान बेचते पकड़ कर पुलिस को सौंपा था। उस पर कोई कार्रवाई नहीं हुई।